
ĠUSTIFIKAZZJONI QASIRA
Ħafna drabi dawk li jfasslu l-politika ma jirrikonoxxux kif u għaliex id-deċiżjonijiet ta’ investiment u l-allokazzjonijiet baġitarji mhumiex newtrali fir-rigward tas-sessi. Madankollu, minħabba l-inugwaljanzi strutturali bejn is-sessi li għadhom integrati fis-soċjetà tagħna, l-investimenti u l-allokazzjonijiet baġitarji jolqtu lill-irġiel u lin-nisa b’mod differenti. 
Kif wera l-Indiċi tal-Ugwaljanza bejn is-Sessi tal-2017 tal-Istitut Ewropew għall-Ugwaljanza bejn is-Sessi (EIGE), il-progress lejn l-ugwaljanza bejn is-sessi għadu kajman. L-Indiċi wera li huma meħtieġa  politiki tal-gvern biex jissodisfaw il-ħtiġijiet speċifiċi tan-nisa u l-irġiel, u biex b’mod attiv jinħoloq ambjent fejn kemm l-irġiel kif ukoll in-nisa ikollhom għażliet u opportunitajiet ugwali biex jipparteċipaw bis-sħiħ fil-ħajja soċjali, professjonali u tal-familja. 
Meta jittieħdu deċiżjonijiet dwar l-investimenti u l-allokazzjonijiet baġitarji, il-pożizzjoni ekonomika, politika u soċjali differenti tan-nisa u l-irġiel, inklużi l-preferenzi, ir-rwoli u l-użu tal-ħin, mhux qed jiġu kkunsidrati.  Jista’ jkunx li mhemmx informazzjoni u analiżi dwar l-impatt differenzjali tad-deċiżjonijiet u l-allokazzjonijiet. Meta ma tkunx ġiet kompluta valutazzjoni tal-impatt fuq il-ġeneri, faċilment u sikwit mhux intenzjonalment, isiru deċiżjonijiet ta’ investiment li jkunu vantaġġużi għall-preferenzi maskili. Valutazzjoni tal-impatt fuq is-sessi hi l-ewwel pass għall-evitar ta’ effetti mhux intenzjonati li ma jippromwovux l-ugwaljanza bejn is-sessi. Dawn il-valutazzjonijiet jippermettu lil min ifassal il-politika biex jipprevedi l-impatt ta’ investiment jew programm ġdid fuq il-ħajja tan-nisa u l-irġiel u l-impatt fuq l-ugwaljanza bejn is-sessi.
Dak li huwa meħtieġ ukoll huwa s-sensibilizzazzjoni ta’ dawk li jfasslu l-politika u li jieħdu d-deċiżjonijiet dwar il-ħtieġa għal valutazzjonijiet tal-impatt fuq is-sessi u l-fatt li mingħajr valutazzjonijiet tal-impatt fuq is-sessi, id-deċiżjonijiet tagħhom rarament huma newtrali fir-rigward tas-sessi, pjuttost mhumiex sensittivi għall-perspettivi tal-ġeneri. Barra minn hekk, l-azzjoni pożittiva u l-azzjoni affermattiva wkoll għandhom jiġu adottati bħala għodda biex jiżguraw li jittieħdu aktar passi attivi biex tinkiseb l-ugwaljanza bejn is-sessi, kif stabbiliti, fost l-oħrajn, fl-Istrateġija Ewropa 2020 u l-Patt Ewropew għall-Ugwaljanza bejn is-Sessi.
EMENDI
[bookmark: IntroA]Il-Kumitat għad-Drittijiet tan-Nisa u l-Ugwaljanza bejn is-Sessi jistieden lill-Kumitat għall-Iżvilupp Reġjonali, bħala l-kumitat responsabbli, biex jieħu inkunsiderazzjoni l-emendi li ġejjin:
[bookmark: IntroB][bookmark: restart]<RepeatBlock-Amend><Amend>Emenda		<NumAm>1</NumAm>
<DocAmend>Proposta għal regolament</DocAmend>
<Article>Premessa 1</Article>
	

	Test propost mill-Kummissjoni
	Emenda

	(1)	Peress li l-governanza ekonomika tal-Unjoni tikkontribwixxi għall-koeżjoni ekonomika, soċjali u territorjali, jenħtieġ li jkun possibbli li jiġu appoġġati impenji ta’ riformi assunti minn Stati Membri biex jiġu implimentati r-rakkomandazzjonijiet tal-Kunsill rilevanti jew biex jimmassimizzaw l-impatt tat-tkabbir u tal-kompetittività tal-fondi tal-politika ta’ koeżjoni bħala forma speċifika ta’ appoġġ implimentat f’ġestjoni diretta.
	(1)	Peress li l-governanza ekonomika tal-Unjoni tikkontribwixxi għall-koeżjoni ekonomika, soċjali u territorjali, u għandha wkoll l-għan li ttemm id-diskriminazzjoni, tippromwovi l-ugwaljanza bejn in-nisa u l-irġiel u tintegra l-perspettiva tal-ugwaljanza bejn is-sessi, jenħtieġ li jkun possibbli li jiġu appoġġati impenji ta’ riformi assunti minn Stati Membri biex jiġu implimentati r-rakkomandazzjonijiet tal-Kunsill rilevanti jew biex jimmassimizzaw l-impatt tat-tkabbir u tal-kompetittività tal-fondi tal-politika ta’ koeżjoni bħala forma speċifika ta’ appoġġ implimentat f’ġestjoni diretta.


Or. <Original>{EN}en</Original>
</Amend>
[bookmark: EndB]<Amend>Emenda		<NumAm>2</NumAm>
<DocAmend>Proposta għal regolament</DocAmend>
<Article>Premessa 1a (ġdida)</Article>
	

	Test propost mill-Kummissjoni
	Emenda

	
	(1a)	Il-Fond Ewropew għall-Iżvilupp Reġjonali, il-Fond Soċjali Ewropew, u l-Fond ta’ Koeżjoni huma maħsuba biex jappoġġaw it-tkabbir ekoloġiku, ekonomija ċirkolari sostenibbli u l-inklużjoni soċjali. Dawn il-fondi u r-riformi strutturali fl-Istati Membri jeħtieġ li jkunu allinjati u jappoġġjaw b’mod attiv il-kisba tal-ugwaljanza bejn is-sessi u l-għanijiet relatati kif inkluż fl-istrateġija Ewropa 2020 u l-Patt Ewropew għall-Ugwaljanza bejn is-Sessi.


Or. <Original>{EN}en</Original>
</Amend>
<Amend>Emenda		<NumAm>3</NumAm>
<DocAmend>Proposta għal regolament</DocAmend>
<Article>Premessa 2a (ġdida)</Article>
	

	Test propost mill-Kummissjoni
	Emenda

	
	(2a)	 Id-deċiżjoni minn Stat Membru li jalloka r-riżerva ta’ prestazzjoni jenħtieġ li tkun kundizzjonali fuq l-istabbiliment ta’ valutazzjonijiet tal-impatt fuq is-sessi. Dan jiżgura li l-Istati Membri jieħdu azzjoni pożittiva biex jimplimentaw riformi li jippromwovu l-ugwaljanza bejn is-sessi u t-tkabbir sostenibbli u soċjalment inklużiv.


Or. <Original>{EN}en</Original>
</Amend>
<Amend>Emenda		<NumAm>4</NumAm>
<DocAmend>Proposta għal regolament</DocAmend>
<Article>Artikolu 1 – paragrafu 1 – punt 7</Article>
<DocAmend2>Regolament (UE) Nru 1303/2013</DocAmend2>
<Article2>Artikolu 23a – paragrafu 1</Article2>
	

	Test propost mill-Kummissjoni
	Emenda

	1. 	Stat Membru li jagħżel allokazzjoni sħiħa jew parzjali tar-riżerva ta' prestazzjoni skont il-punt (b) tal-Artikolu 22(1a) għandu jipproponi lill-Kummissjoni sett ta' miżuri xierqa għall-implimentazzjoni ta' riformi strutturali skont il-liġi tal-Unjoni. Din il-proposta għandha tinkludi impenji ta’ riforma li għandu jkun fihom stadji u miri għall-implimentazzjoni tal-miżuri ta’ riforma u skeda li ma għandhiex tkun itwal minn tliet snin.
	1. 	Stat Membru li jagħżel allokazzjoni sħiħa jew parzjali tar-riżerva ta' prestazzjoni skont il-punt (b) tal-Artikolu 22(1a) għandu jipproponi lill-Kummissjoni sett ta' miżuri xierqa għall-implimentazzjoni ta' riformi strutturali skont il-liġi tal-Unjoni, filwaqt li jqis kif jixraq ir-riżultati tal-valutazzjonijiet tal-impatt fuq is-sessi. Din il-proposta għandha tinkludi impenji ta’ riforma li għandu jkun fihom stadji u miri għall-implimentazzjoni tal-miżuri ta’ riforma u skeda li ma għandhiex tkun itwal minn tliet snin.


Or. <Original>{EN}en</Original>
</Amend>
</RepeatBlock-Amend>

